钦定古今图书集成/明伦汇编/闺媛典/第369卷 > 黄姑
## 钦定古今图书集成/明伦汇编/闺媛典/第369卷 > 黄姑

按《新会县志》：“黄姑，归德都人。生于皇祐己丑，其父母
富而无子，惟姑承之。性少慧，因看芭蕉有感，遂不适
人。工纺绩，以家财买田万顷，施于广之光孝、韶之南
华及开元东禅、西禅、仁王、龙兴等寺，而光孝尤多。绍
兴元年卒，年八十三。光孝寺僧为立祠墓左，即圆明
庄聚宝庵也。”黄子长诗云：“圆明庄在海之隈，老我寻”
幽始一来。自是好山藏世界。非关弱水隔蓬莱。鸥沙
鹭渚皆宜稼。粉壁雕墙半是苔。笑问檀那黄氏子。许
多因果为谁栽。